MILL-PERM กอดคอวิ่งแรง! รับราคาเหล็กนิวไฮรอบ 7 ปี ตามศก.เริ่มฟื้นตัว
MILL-PERM กอดคอวิ่งแรง! รับราคาเหล็กนิวไฮรอบ 7 ปี ตามศก.เริ่มฟื้นตัว
4 มี.ค. 2564

ผู้สื่อข่าวรายงานว่า ราคาหุ้นเหล็กปรับตัวขึ้นแรงนำโดย MILL และ PERM รับปัจจัยบวกราคาเหล็กพุ่งแรงต่อเนื่อง นำโดยราคาหุ้นบริษัท มิลล์คอน สตีล จำกัด (มหาชน) หรือ MILL ณ เวลา 11.07 น. อยู่ที่ระดับ 1.05 บาท บวก 0.16 บาท หรือ 17.98% ด้วยมูลค่าซื้อขาย 17.27 ล้านาท ราคาหุ้นวิ่งแรงในรอบ 1 ปี 10 เดือน โดยเทียบตั้งแต่หุ้นยืนที่ระดับ 1.90 บาท เมื่อวันที่ 23 เม.ย.62 ขณะเดียวกันของราคาหุ้นต่ำกว่ามูลค่าหุ้นทางบัญชีที่ระดับ 1.33 บาท
ส่วน บริษัท เพิ่มสินสตีลเวิคส์ จำกัด (มหาชน)  หรือ PERM  ณ เวลา 11.09 น. อยู่ที่ระดับ 1.76 บาท บวก 0.15 บาท หรือ 9.32% ด้วยมูลค่าซื้อขาย 70.52 ล้านาท ราคาหุ้นวิ่งแรงในรอบ 2 ปี โดยเทียบตั้งแต่หุ้นยืนที่ระดับ 1.90 บาท เมื่อวันที่ 27 ก.พ.62
บล.บัวหลวง ระบุว่า กระทรวงพาณิชย์ประกาศดัชนีราคาเหล็กและผลิตภัณฑ์เหล็กล่าสุด เดือน ก.พ. 2564 ที่ 104.9 (ปีฐานคือปี 2010) สูงสุดในรอบ 7 ปี คิดเป็นการเติบโต 15% gmuMoM โดยหากยืนราคานี้ไปจนถึงเดือน มี.ค.2564 จะทำให้ราคาเหล็กในไทยสูงขึ้นราว 20% ในไตรมาส 1/64 เทียบไตรมาสก่อนหน้า
บล.เอเซีย พลัส ระบุว่า ราคาขายเหล็กแผ่นเรียบดำเดือนม.ค.2564 ของตลาดในประเทศไทย เพิ่มขึ้นชัดเจน9.1% เทียบเดือนก่อนหน้า มาที่ 24 บาท/กก. จาก 22 บาท/กก. ในเดือนธันวาคม คาดหนุน Metal Spread งวดไตรมาส 1/2564 ขยายตัวต่อเนื่อง แม้ช่วงต้นเดือน ก.พ. ราคาอ่อนตัวเล็กน้อยเพราะวันหยุดช่วงตรุษจีน แต่ความเชื่อมั่นของเศรษฐกิจที่กำลังดีขึ้นตามพัฒนาการของวัคซีน Covid-19 ช่วยกระตุนการลงทุนและการบริโภคเหล็กให้ฟื้นคืนได้อีกครั้ง